РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 1

от заседание на Комисия ”Професионална квалификация и 
информационни технологии”,
проведено на 24.01.2019 г.

Днес, 24.01.2019 г. /четвъртък/ от 12:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъства експертният сътрудник на комисията: инж. Мирослава Чирпъкова - началник отдел „ИО“.
	По т. 1 от дневния ред на заседанието присъства Мая Атанасова – главен експерт – юрисконсулт в дирекция „Правна“.

	1.ОТНОСНО: Взаимодействие и обмен на данни между НАП и Висшия съдебен съвет във връзка с предявяване на изпълнителни основания от органите на съдебната власт пред публичните изпълнители на НАП за принудително изпълнение по реда на ДОПК.

Комисия “Професионална квалификация и
информационни технологии”
Р Е Ш И :

1.1.	 Изпраща т. 1 на Комисия по правни и институционални въпроси към Пленума на ВСС, по компетентност.
1.2.	 Да се уведомят органите на съдебната власт, че до потвърждаване от страна на Висш съдебен съвет на съдържанието на номенклатурите, заложени в електронната услуга на НАП, не следва да подават заявление за присъединяване към услугата. След потвърждение на номенклатурите, органите на съдебната власт ще бъдат своевременно уведомени за стартиране подаването на заявления. До предоставяне на електронен адрес, посочен в заявлението, публичните изпълнители ще изпращат административните актове и документи по конвенционалния начин, а именно чрез лицензиран пощенски оператор.

	2.ОТНОСНО: Извлечение от протокол № 43/12.12.2018 г., т. 5 от заседание на Комисия „Управление на собствеността“ към Пленума на ВСС относно писмо от и.ф. административен ръководител на Окръжен съд гр. Пловдив с искане на становище относно ползване на площи от „Информационно обслужване“ АД в Съдебна палата гр. Пловдив. 

Комисия “Професионална квалификация и
информационни технологии”
Р Е Ш И :

2.1. Да се изиска информация от окръжните съдилища и Софийски градски съд относно:
- необходимостта от използване на програмния продукт „Делфи-ТР“, собственост на „Информационно обслужване“ АД;
- предоставя ли „Информационно обслужване“ АД услуги по отношение на водените от окръжните съдилища регистри - за търговци, сдружения с нестопанска цел, читалища, местни вероизповедания, адвокатски дружества, политически партии и т.н и в каква степен;
- предоставят ли се помещения на „Информационно обслужване“ АД в сградата на съда, с каква площ и на какво основание;
- приведено ли е в изпълнение писмо № 91-00-100/11.07.2013 г. на Комисия „Професионална квалификация, информационни технологии и статистика“ и Комисия „Бюджет и финанси“ към Висшия съдебен съвет, както и решение на Комисия „Бюджет и финанси“, по протокол № 1/17.01.2018г., т.22.2. 
 2.2. Информацията да се изпрати на Комисия „Професионална квалификация и информационни технологии“ към Пленума на ВСС в срок до 08.02.2019 г. само на електронна поща: g.boshnakov@vss.justice.bg по приложения макет.

3.ОТНОСНО: Искане от административния ръководител на Районен съд гр. Пловдив за организиране на нова работна среща относно възможността за осъществяване на обмен на данни между програмни системи.

Комисия “Професионална квалификация и
информационни технологии”
Р Е Ш И :

3.1. Да се уведоми административния ръководител на Районен съд гр. Пловдив, че стартира изпълнението на договор за разработване и внедряване на Единна информационна система на съдилищата. 
3.2. Изпраща решението на комисията на административния ръководител на Районен съд гр. Пловдив, за сведение.

4.ОТНОСНО: Писмо от административния ръководител на Районен съд                  гр. Нови Пазар относно временно предоставяне на техника, собственост на ВСС, за провеждане на видеоконферентна връзка.
По направено първоначално искане и искане за удължаване на срока за ползване от административния ръководител на Окръжен съд - Шумен техниката, собственост на ВСС, за провеждане на видеоконферентна връзка е предоставена до края на месец януари 2019 г.

Комисия “Професионална квалификация и
информационни технологии”
Р Е Ш И :

4.1. Изразява съгласие за временно предоставяне на техника, собственост на ВСС, за видеоконферентна връзка за 28.02.2019 г. на Районен съд гр. Нови Пазар.
4.2.  Да се предостави техниката, собственост на ВСС, от Окръжен съд -Шумен на Районен съд - Нови Пазар чрез подписване на приемо-предавателен протокол в три екземпляра, единия от които за ВСС, след приключване на разпитите в Окръжен съд - Шумен.
4.3. След приключване на разпитите в Районен съд - Нови Пазар, административният ръководител да предприеме действия по незабавно връщане на техниката във ВСС.
4.4. Изпраща решението на Комисията на административните ръководители на Окръжен съд – Шумен и Районен съд - Нови Пазар, за сведение и изпълнение.

5.ОТНОСНО: Писмо от административния ръководител на Окръжен съд гр. Шумен за удължаване на срока за ползване на техника за видеоконферентна връзка, собственост на ВСС.

Комисия “Професионална квалификация и
информационни технологии”
Р Е Ш И :

5.1. Изразява съгласие за удължаване на срока за ползване на техника, собственост на ВСС, за видеоконферентна връзка на 31.01.2019 г. на Окръжен съд гр. Шумен.
5.2.  Да се предостави техниката, собственост на ВСС, на Районен съд – Нови Пазар от Окръжен съд – Шумен чрез подписване на приемо-предавателен протокол в три екземпляра единия от които е за ВСС.
5.3. Изпраща решението на Комисията на административните ръководители на Окръжен съд - Шумен и Районен съд – Нови пазар, за сведение и изпълнение.
5.4.	 Указва на административните ръководители на апелативните съдилища със седалище в градовете София, Бургас, Варна, Велико Търново, както и на административните ръководители на окръжните съдилища със седалище в градовете Видин и Смолян, в случай на необходимост от провеждане на видеоконферентна връзка, да предоставят наличната при тях такава техника на съдилищата от апелативния и/или окръжния район. В случай на обективна невъзможност за предоставяне, да уведомяват Комисия “Професионална квалификация и информационни технологии” към Пленума на ВСС.
5.5. Указва на всички административни ръководители на районните, окръжните, военните, административните съдилища, Специализиран наказателен съд, Военно-апелативен съд и Апелативен специализиран наказателен съд, в случай на необходимост от използване на техника за провеждане на видеоконферентна връзка, да се обръщат за предоставянето й към съдилищата, изброени в т.5.4. В случай на обективна невъзможност за предоставяне на такава техника, да уведомяват Комисия “Професионална квалификация и информационни технологии” към Пленума на ВСС.

	6.ОТНОСНО: Отговор от Консорциум „Лирекс БГ“ ООД – „Индекс-България“ ООД във връзка с писмо от административния ръководител на Районен съд гр. Провадия относно наличие на периодични проблеми с работоспособността на АИС „Бюра съдимост“.

Комисия “Професионална квалификация и
информационни технологии”
Р Е Ш И :

6.1. Приема за сведение отговорът от Консорциум „Лирекс БГ“ ООД – „Индекс-България“ ООД във връзка с писмо от административния ръководител на Районен съд гр. Провадия.
 6.2. Указва на административния ръководител на Районен съд гр. Провадия да предприеме необходимите мерки в рамките на неговата компетентност, с оглед обезпечаване съхранението и сигурността на информацията в АИС „Бюро съдимост“.
	6.2. Изпраща решението по т. 6 на Консорциум „Лирекс БГ“ ООД – „Индекс-България“ ООД, за сведение и на административния ръководител на Районен съд гр. Провадия, за сведение и изпълнение.

7.ОТНОСНО: Искане от административния ръководител на Апелативен съд гр. София за осигуряване на средства за закупуване на 23 броя компютърни конфигурации. 

Комисия “Професионална квалификация и
информационни технологии”
Р Е Ш И :

7.1. Указва на административния ръководител на Апелативен съд               гр. София да поднови искането си с актуална информация за неотложния брой компютри, както и да предостави нови оферти за един и същ вид на техниката и да определи размера на исканите средства с най-добро съотношение качество-цена.
7.2. Изпраща решението на председателя на административния ръководител на Апелативен съд гр. София, за сведение и изпълнение.

8.ОТНОСНО: Искане от административния ръководител на Районен съд                   гр. Червен бряг за осигуряване на средства за закупуване на сървър, 4 броя компютърни конфигурации, 1 броя UPS rack mount и 18 броя UPS за персонални компютри.

Комисия “Професионална квалификация и
информационни технологии”
Р Е Ш И :

8.1. Връща искането на административния ръководител на Районен съд                   гр. Червен бряг за окомплектоване с нови оферти с еднакви параметри на исканата техника, както и мотиви, относно необходимостта от закупуване на двата броя компютърни конфигурации.
8.2. Изпраща решението на комисията на административния ръководител на Районен съд гр. Червен бряг, за сведение и изпълнение.

9.ОТНОСНО: Искане от административния ръководител на Районен съд                   гр. Перник за осигуряване на средства за закупуване на сървър. 

Комисия “Професионална квалификация и
информационни технологии”
Р Е Ш И :

9.1. Искането от административния ръководител на Районен съд                   гр. Перник за осигуряване на средства за закупуване на сървър на стойност 7008.05 лв. с ДДС е целесъобразно.
9.2. Изпраща решението по т. 9.1 ведно с мотивиран доклад на Комисия „Бюджет и финанси" към Пленума на ВСС, по компетентност.

10.ОТНОСНО: Предложение от членовете на КПКИТ във връзка с необходимостта от възлагане и провеждане на обществена поръчка за закупуване на компютърни конфигурации за нуждите на съдилищата.

Комисия “Професионална квалификация и
информационни технологии”
Р Е Ш И :

10.1. Указва на административните ръководители на апелативните съдилища да изпратят обобщена информация от съдилищата от апелативния им район  със становище относно закупуването/доставката/ на компютърни конфигурации за нуждите на съдилищата дали да се осъществява със  централизирана доставка чрез провеждане на обществена поръчка от ВСС или чрез закупуване от съответния съд. Запитването следва да касае преценката на всеки административен ръководител, относно съответствието на предоставените до настоящия момент от ВСС компютърни конфигурации с нуждите на съответния орган на съдебната власт, както брой и технически параметри.
10.2. Обобщената информация да се изпрати на Комисия „Професионална квалификация и информационни технологии“ към Пленума на ВСС в срок от 7 дни след получаване на писмото.
		
ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /П/

КАЛИНА ЧАПКЪНОВА